Diari Oficial de la Generalitat Valenciana


Sumari del DOGV 3227, del 22-04-1998 (1998/2207)

ORDRE de 19 de febrer de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2207


Data del document
:   19-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 19 de febrer de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats. [1998/C2207]
  
Els expedients han sigut incoats a instància dels representants de la titularitat dels centres, que sol·liciten l'autorització per a l'obertura i funcionament en els nivells educatius que s'indiquen en l'annex i, si és el cas, la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades, pel que fa als espais educatius, a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Cada expedient inclou un informe favorable de la Unitat Tècnica de Construccions i la relació de professors i titulacions respectives o, si és el cas, el compromís d'aportar-les abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d ?abril), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells educatius indicats per a cadascun dels centres que s'assenyalen en l'annex, amb al nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és el cas, simultàniament l'autorització corresponent als altres nivells educatius dels centres, en els termes que per a cadascú d'aquests s'assenyala en l'annex com a composició resultant de la resta del centre.
  
DISPOSICIONS ADDICIONALS
  
Primera
  
El centres que no hagen aportat la relació de professors i titulacions respectives hauran de fer-ho davant la Direcció Territorial corresponent, que haurà d'aprovar-les, després de l'informe de la Inspecció Educativa abans de l'inici de les activitats educatives corresponents.
  
Segona
  
Els centres hauran de complir allò establit en l'article 6 del Reial Decret 1.004/1991 (BOE de 36 de juny), i en el Decret 193/1988, de 12 de desembre (DOGV de 2 de febrer de 1989) del Consell de la Generalitat Valenciana, pel qual s'aproven les normes per l'accessibilitat i eliminació de barreres arquitectòniques.
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 19 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
· Centre: Santísimo Cristo de la Fe
  
Titular: Arquebisbat de València
  
Domicili: C/ Sant Martí, 25
  
Localitat: Alcácer
  
Província: València
  
Codi: 19586602
  
Ensenyaments que s'hi autoritzen:
  
- Educació Infantil de segon cicle, amb 3 unitats i 52 llocs escolars
  
Composició resultant de la resta del centre:
  
- 6 unitats d'Educació Primària amb 120 llocs escolars
  
- 4 unitats d'Educació Secundària Obligatòria amb 120 llocs escolars.
  
· Centre: San Vicente de Paúl
  
Titular: Hijas de la Caridad.
  
Domicili: C/ La Milagrosa, 1
  
Localitat: Alcoi
  
Província: Alacant
  
Codi: 80474565
  
Ensenyaments que s'hi autoritzen:
  
- Educació Especial (suport a la integració) amb 1 unitat
  
Composició resultant de la resta del centre:
  
- 5 unitats d'Educació Preescolar amb 200 llocs escolars
  
- 12 unitats d'Educació Primària amb 300 llocs escolars
  
- 8 unitats d'Educació Secundària Obligatòria amb 240 llocs escolars.
  
- Reserva d'espais per a futurs cicles formatius
  
Centre: Claret
  
Titular: Arquebisbat de València
  
Domicili: Camí Dos Molins, s/n
  
Localitat: Xàtiva
  
Província: València
  
Codi: 24807377
  
Ensenyaments que s'hi autoritzen:
  
- Educació Secundària Obligatòria amb 12 unitats i 360 llocs escolars i Educació Especial, suport a la integració, amb 2 unitats.
  
Composició resultant de la resta del centre:
  
- 6 unitats d'Educació Infantil II cicle amb 126 llocs escolars
  
- 18 unitats d'Educació Primària amb 435 llocs escolars
  
- 4 unitats de Batxillerat amb 128 llocs escolars, modalitats: Ciències de la Naturalesa i de la Salut; i Humanitats i Ciències Socials.